Praefatio. 
Per quinque et quod excurrit annos, cum fecundum 
Catalectorum botanicorum Fasciculum Tibi traderem, 
benevole Lector ! Hydralgarum cognitionem meam 
locupletare studui et praesertim in investiganda 
earum natura interna , adiuvante Microscopio me- 
lioris notae, non minus curiosus fui. Hac occa- 
sione observationes institui, ut opinor, haud viles. 
Geniculorum notio in Hydralgis articulatis mi- 
nus accurate huc usque definita erat. In eorum 
itaque indagationem atque accuratiorem determina- 
tionem praecipuam impendi attentionem. Quoad 
originis modum in vera et spuria commode dispertiri 
